Caroline Polachek

Caroline Elizabeth Polachek (Manhattan, New York, AEB, 1985eko ekainaren 20a) estatubatuar abeslaria, konpositorea eta ekoizlea da.

 Bizitzako lehen urteak 
Polachek Manhattanen jaio zen, New Yorken, 1985eko ekainaren 20an. Gurasoak James Montel Polachek (1944–2020) finantza-merkatuetako analista eta prestakuntzako musikari klasikoa eta Elizabeth Allan izan ziren. Haren birraitona, Arthur Polachek, Eslovakiako Lastomir herriko gozogile judua zen. Familia Tokiora (Japonia) joan zen bizitzera. Urte bat eta sei urte bitartean bizi izan zen han, eta gero Greenwichen (Connecticut) finkatu zen, non Polachek hirugarren mailan hasi baitzen kantatzen. Oso gaztetatik jotzen zituen sintetizadoreak, aitak Yamaha teklatua oparitu baitzion pianoarekin disruptiboa ez izateko.

Polachek-en gurasoak 1994an dibortziatu ziren. Bere burua "oso haur hiperaktibotzat" deskribatu zuen, eta esan zuen gurasoek Enya taldearen musika jartzen ziotela beren etxeetan, zentzumenak baretzeko. Aita COVID19 pandemiaren ondorioz hil zen 2020an. Polachek-ek dioenez, Japoniako kanta tradizionalen eta anime gaien azalpen goiztiarrak eragina izan zuen bere musika hezkuntzan. Gaztetan zaldian ibiltzea zuen gustoko. Nerabea zela, New Yorkera joaten hasi zen kontzertuetara joateko. Kontzertu horietan nahasten ziren: emo post-hardcorea, punk DIY eta jazz-ikuskizunak. Faith No More taldeko Mike Pattonek berak lagundu zion Knitting Factoryko ikuskizun batera, bere identifikazio faltsua baztertu zutenean. Bi bandatan jo zuen, bigarren hezkuntzan eta unibertsitatean.

 Ibilbidea 
Connecticuten jaioa, Polachek Chairlift indie pop taldea fundatu zuen Coloradoko Unibertsitatean ikasten ari zela. Bikotea Brooklyneko musika eszenatik sortu zen 2000. hamarkadaren amaieran, "Bruises" izeneko arrakasta lotsatiarekin.

Bandan egon zen bitartean, Ramona Lisa eta CEP bakarkako proiektuetan jardun zuen lanean eta Chairlift desegin ondoren (2017) bere bakarkako ibilbideari ekin zion. Haren debut estudioko Pang (2019) albumak abangoardiako soinua aurkeztu zuen, eta kritikarien aldeko harrera ona izan zuen, "So Hot You're Hurting My Feelings" sinplearekin, zeina TikTok-en birala bihurtu zen.

Polachek beste artista batzuekin eskarmentu handia du, besteak beste, Blood Orange, Fischerspooner, Sbtrkt, Christine and the Queens, Charli XCX eta britainiar musika kolektiboko PC Music taldeekin elkarlanean. Bestalde Beyoncé ("No Angel") eta Travis Scottentzako abestiak idatzi ditu.

 Artea 

 Musika estiloa 
Polachek-en musika-estiloa, nagusiki, pop alternatiboa izan da, art pop, indie pop eta pop esperimentalarekin batera. The Guardian aldizkariko Shaad D'Souzak hauxe idatzi zuen: "Running Up That Hill' arrakasta-zerrendetara itzuli aurretik, Polache Z belaunaldiko Kate Bush bezalako zerbait izateko prestatu zen: formalki xelebrea den eta ezeren aitzakiarik ez duen musikagile eta bokalista bat".

 Eraginak 
Polachek-en eraginak "eklektiko" gisa deskribatu dituzte musika-kritikariek. Interviewen lehen eragin musikalari buruz galdetu zitzaionean, "segur aski Enya" erantzun zuen. Japonian sei urte bete arte hazi zenean, Japoniako kanta tradizionalen eta anime-gaien eraginpean egon zen, zeinek bere musika-heziketan eragina izan zutela esaten duen. Kantu japoniarra dela eta, zera esan zuen:Kantu japoniarra: "tonalitate askoz txikiagoa eta pentatonikoa da, benetan angeluarrak diren melodiekin, nire subkontzientean harrapatuta geratu zela uste dut". Mishio Ogawa, bereziki, "bere eragin handienetako bat" izendatu zuen. Beste ahots-eragin batzuen artean daude Celine Dionen "Ti sento" kanta eta Matia Bazar taldea. Onartzen du, halaber, txikitan zaldiz ibiltzeak lagundu ziola asko erritmoari eta ahotsari buruz".

Polachek-ek dioenez, "musika alternatiboaren aldarean belaunikatuta hazi zen", eta Björk, Kate Bush eta Fiona Apple nerabezaroan "heroi absolutuak" izan ziren. Bere alter ego, Ramona Lisa, "musikatik bereizezina zen itxura zuten artistetan" inspiratu zen, hala nola Nirvana, Marilyn Manson eta David Bowie. Berak, Björk eta Busta Rhymesekin batera, artista horiek bere ikusizko identitaterako eragin izendatu zituen. Prefab Sprout-eko Paddy McAloon bere "letrista gogokoena" zuen, eta esan zuen "oso inspiratuta dagoela Rosalia edo Doja Cat bezalako artista garaikideetan, soinuekin jolasten baitute". Musikaz haraindiko eremu "abstraktuagoetan" ere inspirazioa aurkitzen du, paisaietan esaterako.

 Bizitza pertsonala 
Polachek 2015. urtean Ian Drennan artistarekin izan zuen ezkontza-argazkiak atera zizkion Vogue aldizkariak. 2017an dibortziatu ziren. Gero, Matt Copson artistarekin harremana izan du.

 Diskografia 

 Álbumes de estudio
 Pang (2019)
 Desire, I Want To Turn Into You|Desire I Want to Turn Into You (2023)

 Como Ramona Lisa
 Arcadia (2014) 

 Como CEP
 Drwing the Target Around the Arrow (2017) 

  Chairlift taldeko partaide

 Does You Inspire You (2008) 
 Something (2012)
 Moth (2016) 

 Birak 

 Nagusiak 

 Pang Tour (2019-2020)
 Heart Is Unbreaking Tour (2021)
 Spiraling Tour (2023)

 Irekierak 

 Future Nostalgia Tour (2022)

 Sariak eta izendapenak 
UrteaSariakLanaKategoriaEmaitzaErreferentzia2014Grammy sariakBeyoncéUrteko albuma (ekoizle)Izendatua2024Grammy sariakDesire, I Want To Turn Into YouAlbumaren produkzio onena, ez klasikoaIzendatua74
 Erreferentziak 

 Kanpo estekak 

Kategoria:Manhattandarrak
Kategoria:Emakume abeslariak
Kategoria:Ameriketako Estatu Batuetako abeslariak
Kategoria:Emakume musikagileak
Kategoria:Ameriketako Estatu Batuetako musikagileak
Kategoria:XXI. mendeko emakumeak